میللی ساوونما باخانی خولوصی آخار، سوچی‌ده‌کی آنلاشما چرچیوه‌سین‌ده میدانداکی اویقولامانین پلانلاندیغی کیمی گئتدیگینی سؤیله‌دی.
بلژیکین باشکندی بروکسل‌ده‌کی ناتو ساوونما باخانلاری توپلانتی‌سینین آردین‌دان تورکییه‌نین ناتو دائمی نومایندلیگین‌ده ژورنالیستلرله بیر آرایا گلن آخار، ترورلا موباریزه‌نین عرمله داوام ائتدیگینی و هدفلرینده یالنیز تروریستلرین اولدوغونو دیله گتیره‌رک،
"بیزیم هدفیمیزده یالنیز تروریستلر وار. کوردلر بیزیم قارداشیمیز. هئچ بیر فرقیمیز یوخ" دئیه دانیشدی.
خصوصاً باتی مئدیاسین‌دا یئر آلان یالان خبرلرده‌کی دزنفورماسیونا دقت چکه‌ن آخار،
"باتی مئدیاسین‌دا بیز پ‌کاکا/یپگ دئدییمیز زامان، تروریستلر دئدییمیز زامان تورکلر کوردلره عملیات ائد‌جکلر دئییرلر. بئله بیر شئی سؤز قونوسو دئییل. بیز گیردیک تل ابیضه، راس العینه گیردیک. اورادا عربلر وار، کوردلر، آرامیلر، سوریانیلر وار. بیر چوخ ائتنیک قروپ‌دان اینسان وار. هئچ بیری ایله پروبلئمیمیز یوخ‌دور. اونلارین هامی‌سینین جانی، مالی بیزیم ضمانتیمیز آلتین‌دادیر. اونلارین قورونماسی، ساخلانماسی بیزیم اوچون شرف مسئله‌سی، بونون هر کس طرفین‌دن بیلینمه‌سی لازیم‌دیر" ایفاده‌لرینی ایشلتدی.
خولوصی آخار، باریش بولاغی عملیاتین‌دا بوتون اینسان حاقلاری و اولوسلارآراسی قوراللارا رعایت ائدیلدیگینی ده سؤیله‌دی.
عملیات بویونجا مولکی وطنداشلارین قورونماسینا بؤیوک اؤنم وئریلدیگینی وورغولایان آخار، قارالاما گیریشیملرینه تپکی گؤستره‌رک،
"ائتنیک تمیزلیک، بو قدر راحات قوللانیلاجاق بیر سؤز دئییل. حقیقتله هئچ بیر علاقه‌سی اولمایان شکیل‌ده بونلارین دانیشیلماسی، یازیلماسی اخلاقی دئییل. هر هانسی بیر شکیل‌ده اینسان حاقلاری پوزونتوسو، شیمیایی سلاح کیمی اینسانلیق دیشی اصوللار اصلا سؤز قونوسو دئییل" ایفاده‌سینی ایشلتدی.
میللی ساوونما باخانی خولوصی آخار، سوچی آنلاشماسینین دا پلانلاندیغی شکیل‌ده داوام ائتدیگینی بیلدیردی.
آخار،
"(سوچی آنلاشماسی) چوخ نورمال، پلانلاندیغی کیمی گئدیر. ۱۵۰ ساعات، ۲۹ اکتبر ۱۸.۰۰ده بیتیر. او واختا قدر حادثه‌لری یاخین‌دان تعقیب ائدیریک. سونراکی وضعیتی تکرار دگرلندیریب لازم اولانی ائده‌جییک" دئدی.
گوونلی بؤلگه‌یه یؤنه‌لیک آلمانیادان گلن تکلیفه ده توخونان آخار،
"گلسینلر، اولجه تکلیفی تام اولاراق باشا دوشک، نه‌دیر، نه دئییلدیر. بو تکلیفله بیرلیک‌ده سایین پرزیدنتیمیزین (رجب طیب اردوغان) لیدئرلیین‌ده یئریتدیگیمیز چالیشما ایله اویوملو، بیرلشدیریلمه‌سی مسئله‌سین‌ده فعالیتلریمیزی داوام ائتدیره‌بیلیر، دگرلندیرمه‌میزی تاماملایاریق" ایفاده‌لرینی ایشلتدی.
